Sky S.T.

Lotte elveszti a szüzességét

„Lotte” sorozat – Első rész

Sky könyvek

Nr- 003

Magyarországon kiadja a

HELMA Kiadó

Copyright

Borítóterv – Cover page: Szopos Katalin & Pető Fanni

Promóció Promotion: Pető Fanni

A szerző elérhetőségei

e-mail:      skybook0401@gmail.com

Facebook:      Sky ST | Facebook

Twitter:      Sky S.T. (@SkyS_T_)

Instagram:      Sky S.T. (@skys_t_)

Szerzői jog – Copyright: 2023 by © Sütő Éva (Sky S.T.)

Az elektronikus könyv külföldön megjelenik a szerző gondozásában:

Amazon.com

Google Play.com

Minden jog fenntartva – All right reserved

Minden jog fenntartva. Jelen kiadvány bármely részét tilos a kiadó írásos engedélye nélkül módosítani, sokszorosítani, bármilyen elektronikus vagy gépi formában és egyéb módon közzétenni vagy terjeszteni, beleértve a fénymásolást, felvételkészítést és mindenfajta információtároló vagy - visszakereső rendszert; kivételt képez a kritikus, és a hivatalos promoter, aki rövid szakaszokat idézhet belőle.

Jelen mű kitalált történet. A nevek, személyek, helyszínek és események a szerző képzeletének termékei, vagy fiktív módon alkalmazza őket. Bármely hasonlóság élő vagy halott személlyel, üzlettel, vállalattal, eseménnyel vagy helyszínnel teljes mértékben a véletlen műve, és nem a szerző szándékát tükrözi.

All rights reserved. Without limiting the generality of the foregoing reservation of rights, no part of this publication may be modified, reproduced, transmitted or communicated in any form or by any means, electronic or mechanical, including photocopy, recording or any information storage and retrieval system, without the written permission of the publisher, except for a reviewer and the promoter, who may quote brief passages.

This is a work of fiction. Names, characters, places and incidents are either the product of the author’s imagination or are used fictitiously, and any resemblance to actual persons, living or dead, businesses, companies, events or locales is entirely coincidental and not intended by the author.

Az elektronikus könyvet kiadja Magyarországon a HELMA Kiadó

Cím: 8630 Balatonboglár Szabadság u. 75.

Telefon: +36 (30)499-34-77

E-mail cím: info@helma.hu

Webcím: www.helma.hu

A kiadásért felel a HELMA Kiadó ügyvezetője Dvariecki Bálint

Kiadás dátuma 2023.

ISBN: 978-615-6559-99-9 (.epub)

A szerzőről és a kötetről további információk elérhetők az alábbi internetes felületeken:

A HELMA kiadó hivatalos Weboldala: http://www.helma.hu

HELMA YouTube-csatorna: https://www.youtube.com/@HelmaKonyvek

HELMA Instagram: https://instagram.com/helmakonyvek?igshid=YmMyMTA2M2Y=

HELMA TikTok-csatorna: https://www.tiktok.com/@helma_konyvek

HELMA facebook oldal: https://www.facebook.com/HelmaKonyvek

Helma Vendéghang podcast elérhetőségek:

Anchor.fm

Spotify

Google Podcast

Apple iTunes

RSS: https://anchor.fm/s/976b6eac/podcast/rss

Feliratkozás a kiadó hírlevelére: https://helma.hu/hirlevel-feliratkozas#maintitle

A Szerző támogatja a magyar könyv is magyar termék mozgalmat

Az MKMT mozgalom hivatalos weboldala: https://mkmt.hu/

Email: mailto:info@mkmt.hu; sky@mkmt.hu

Az MKMT mozgalom hivatalos Facebook oldala: https://web.facebook.com/mkmtMozgalom

Az MKMT mozgalom hivatalos Instagram oldala: https://www.instagram.com/mkmtmozgalom/

Az MKMT Mozgalom hivatalos bloggerei:

Kovács Ágnes, a mozgalom nagykövete:

Magyar Szerzők Könyvei Blog: https://www.hungarybooks.hu/?m=1

Egy Hallássérült Lány Blog: https://www.facebook.com/hallasserultlanyblogja

TikTok: https://www.tiktok.com/@magyar_szerzok_konyvei?_t=8Z5DvtN3JIb&amp;_r=1

Instagram: https://instagram.com/magyar_szerzok_konyvei_blog?igshid=YmMyMTA2M2Y=

Ajánlj könyveket Facebook csoport: https://m.facebook.com/groups/539898924908433/

Olvassunk Magyar Szerzőktől Facebook csoport: https://m.facebook.com/groups/2217845558312256/

Pálinkás Angéla:

Blog: https://angikonyvesblogja.blogspot.com/

Facebook: https://web.facebook.com/profile.php?id=100083622720403

Instagram: https://www.instagram.com/angelapalinkas/

Moly: https://moly.hu/tagok/angi_konyves_blogja

Tartalomjegyzék

Hamarosan olvashatod ezt is:

Miért Sky?

Köszönetnyilvánítás

Előszó helyett bemutatom a szereplőket

1. fejezet

2. fejezet

3. fejezet

4. fejezet

5. fejezet

6. fejezet

7. fejezet

8. fejezet

9. fejezet

10.fejezet

11.fejezet

12.fejezet

13.fejezet

14. fejezet

15. fejezet

16. fejezet

17. fejezet

18. fejezet

19. fejezet

20. fejezet

21. fejezet

22. fejezet

23. fejezet

24. fejezet

25. fejezet

26. fejezet

Játssz velem!

Hogyan született a Lotte elveszti a szüzességét?

A szerzőről

A szerző eddig megjelent könyvei

Vigyázat! Jövök!

A szomszédom egy jó pasi

Hamarosan olvashatod ezt is:

Szőke vagyok, na és?

Van aki házat, értékpapírt örököl, mások adósságot, Lily, a sikeres stylist azonban egy három hónapos kislányt. A Bahamák helyett a kórházba megy, hogy hazavigye az örökségét. Anna egy bébi-terminátor, aki édes mosollyal a száján zúzza szét Lily magánéletét. De nem kíméli az ügyfeleit sem, kivéve, ha valaki, mint Edwardot, szimpatikusnak talál. Lilynek szüksége lesz minden találékonyságára és főleg a humorára, hogy összeszokjon Annával és felépítse kettőjük életét.

A férjem egy jó pasi

A Jó pasi sorozat második részében folytatódik Andrews és Nora mozgalmas élete, immár együtt. Andrews családja próbálja megkeseríteni a mindennapjaikat, nem riadva vissza semmitől, de nem számolnak Nora elszántságával és Andrews új barátjával, az orosz vállalkozó mogullal, Dimitrijjel. Mire minden kocka a helyére kerül, megérkezik Borsóka, Nora és Andrews első gyermeke is.

Az Apserg család – Emily

Az Asperg család egy több mint száz évet felölelő családregény. A családalapító Apollónia Ausztriában látta meg a napvilágot egy gróf és egy cseléd balkézről született gyermekeként. Világháborúk és gazdasági válságok közepette alapozta meg a vagyonát merészséggel és okossággal. Emily az ő elsőszülött unokája, vele indul a sorozat. A történet a mában játszódik, de visszaemlékezések teszik kerekké a történetet. Szerelem, érdek, árulás, sok-sok humor és néhány könnycsepp – ez az Asperg család és az Emily első kötete.

Lotte elveszti a szüzességét – második rész

Bízz bennem!

Lotte végül nem csak elveszti a szüzességét, de megkapja élete első pofonját is. És megijed. Leginkább attól fél, hogy nagyapja most az egyszer nem siet a segítségére, és nem húzza ki a slamasztikából, amibe belekerült. Ezért úgy dönt, hogy szégyen a futás, de hasznos – és elmenekül otthonról. A véletlen meg a jó szerencse Namíbiába sodorja.

Miért Sky?

Afrikában imádják a beszélő neveket. Spice (fűszer), Prosper (boldogulni) Rorisang (dicséret - vallásos értelemben), Princess (hercegnő), Mpo (csésze), Busani (menj tovább), Masentle (jó modor), Nhlanhla (jó szerencsét), stb.

Egy zulu barátom nevezett el Sky-nak a nagyratörő terveim miatt.

Aztán megszerettem ezt a nevet.

De nem csak azért, mert hízelgő rám nézve. Elnevezhetett volna a kígyónak, sáskának, vagy bármi másnak, ami negatív üzenetet közvetít, mint a Yehluleka (elbukik), vagy sértő minden nőnek, aki kicsit is hiú, mint az Isalukazi (öregasszony), hiszen én csak egy „fehér nő” vagyok a „fekete Afrikában”.

Azért tartom hízelgőnek a Sky-t mert reményt keltő. Mindig kívülálló voltam és leszek itt. Soha nem fogok tudni közel kerülni az itt élő emberekhez, pusztán azért, mert az ő bőrük színe sötétebb, mint az enyém.

De, amikor a távolba nézek, akkor úgy érzem, hogy valahol messze, mégis összeér az ég és a föld.

Üdvözlettel:

Sky

Köszönetnyilvánítás

Köszönöm mind a hét tanító néninek, hogy az első osztályban megtanítottak írni és olvasni.

Köszönöm Klára nagyinak, hogy megszerettette velem a könyveket, az olvasást.

Köszönettel tartozom a gödöllői sportrepülőtér valamennyi kedves „őrültjének” azért, mert befogadtak és változatossá tették az életemet. Néha túlzottan is.

Köszönettel tartozom Pálosfalvi Brúnónak (nyugodjon békében) az első hőlégballon repülés fantasztikus élményéért, a Gróf Kukoricaföldy Naplementi névért, amit soha nem fogok elfelejteni.

Sün, soha senkivel nem nevettem annyit, mint veled. És micsoda kalandokba keveredtünk égen és földön egyaránt… Köszönöm a barátságodat.

Köszönet Dutch-nak, hogy kitart mellettem, immár tizedik éve. Imádlak.

Fay, nem is tudom hol kezdjem a köszönetnyilvánítást, annyi mindenben segítesz nekem. Nélküled ezeket a könyveket csak megírnám, de soha nem kerülnének kiadásra. Nagyon jó ember vagy! Köszönöm!

Drága kisöcsém, köszönöm hogy mindig mellettem állsz, a mi véd-és dacszövetségünket senki és semmi meg nem bonthatja. Nagyon szeretlek.

Sky S.T.

Lotte elveszti a szüzességét

Szállj velem!

Első rész

Sky könyvek

Nr - 003

Előszó helyett bemutatom a szereplőket

Lotte: elkényeztetett tinédzser lány, akit a nagyapja nevel, mivel a szülei egy balesetben meghaltak. A legnagyobb problémája az, hogy el akarja veszíteni a szüzességét. Alexbe szerelmes, később Davidbe, majd Sünbe….

Anett: Lotte egyetlen barátnője, kivéve amikor már ő sem bírja tovább

Enzo (Marko): Lotte nagyapja, gazdag gyártulajdonos, és már régen nem mer gondolni a szerelemre

Liza néni: házvezetőnő

Alex: Enzo jobb keze, családi barát, ejtőernyős és hőlégballonos, valamint egyáltalán nem szerelmes Lottéba. Yvettet szereti

Yvett: Alex barátnője, nagyon okos, nagyon türelmes és még nagyobb cselszövő

Rebeca: Yvett barátnője, Enzoval évek óta szerelmesek egymásba de Lotte közéjük állt

David: ejtőernyős, Lotte barátja, de csak addig, amíg ki nem derül, ettől nem lesz új állása és karrierje

Sün: ejtőernyős, hőlégballonos, Lotte barátja, de a sors egy elszabadult szekrényajtó képében a megmentésére siet

Továbbá osztálytársak, még több ejtőernyős és sokan mások

1. fejezet

- Maga nős?

- Bocsánat, mi ismerjük egymást?

- Ha nős, nem is fogjuk! Pedig, ha tudná, mit veszít…

A férfi nem tudta, sírjon-e vagy nevessen. A szálloda bejárata előtt barátnője toporgott türelmetlenül, mögötte az egész igazgatótanács, és az ajtóban egy szemtelen fruska faggatta a családi állapotáról.

Tény, hogy a lány – bár nagyon fiatal, - elragadó volt, sőt bájos. Talán már nem is kiskorú. Viszont pofátlan. Ahogy végigmérte, hát az valami vérforraló. Egy jobb társaságban ennél kevesebbért is botrányt kiáltanak. De ez csak egy szálloda bejárata. Bár kifejezetten jó nevű szállodáé.

A fruska viszont nem tágított.

- Na, mi lesz hapsikám? Oké, hogy nem tegnap kezdtél kukorékolni a szemétdombon, de azért még nem kellene úgy bámulni, mint egy mészlerakat! Vagy a kétsoros gomboláshoz csak öltönyt adtak, szókincset nem?

- Drága hölgyem – nyomta meg a hölgyet egy kicsit erőteljesebben, mint az indokolt lett volna. - Árulja el, mit kíván tőlem? Nem emlékszem, hogy bemutatásunk megtörtént volna, és indokolttá tenné kissé tapintatlan kérdéseit.

- Hát, lehet, hogy eszed nincs, de a dumád, öregem, az hétcsillagos! A bugyim elhagyom tőled!

Az ifjú és felettébb szemtelen „hölgy” egy lépést tett hátra, hogy az előtte tornyosuló, majd két méter magas férfit jobban szemügyre vehesse. Na meg hogy időt nyerjen valami újabb polgárpukkasztó szöveghez.

- Nem semmi! Te tényleg jó pasi vagy! Hagyd azt az unalmas lunyát, lógjunk egyet! Szóval szívesen csámborognék veled! Mit lépsz?

- Mint már említettem volt, nincs szerencsém kiskegyedet személyesen ismerni. És abban is bizonytalan vagyok, hogy kiskegyed jogosult-e önálló programok szervezésére a kedves szülei vagy a gardedámja jóváhagyása nélkül!

Lottének a szája is tátva maradt. Figyelembe véve, hogy ezt a hatást ő szokta elérni rendszeresen, ez az úriember részéről igen figyelemre méltó teljesítmény volt.

- Te, figyelj, lehet, hogy rossz ajtón kopogtatok? Úgy saccoltam - mivel jól láthatóan nem vagy már mai csirke - szóval legalább huszonöt lehetsz, de akár harminc is. Szóval már önálló, felnőtt pasi lennél vagy mi. Tudod, aki eldönti, akar-e egy jót lógni velem. De a szöveged alapján azt hiszem, hogy a középkorból ragadtál itt. Már nem is érdekes, hogy mit kérdeztem. Felejtsd el. Csá!

Lotte, mint ifjú és felettébb szemtelen „hölgy” hatalmas hévvel hátrafordult, és a lépcső alján lévő tócsán át elviharzott. A tócsa, jellegénél fogva általában vizes. Ez is vizes volt. Addig, amíg Lotte át nem vágtatott rajta.

II. Adalbert Edington Stuart erőteljesen elcsodálkozott. Ennek következtében száját enyhén tátva felejtette és kissé üveges tekintettel meredt a világba, minek következtében nem vette észre a lépcsőt maga előtt. Két lába egyszerre hagyta cserben. Mivel az elegáns, jó hírű szállodák szeretnek tiszteletet parancsolni, általában sok lépcsőn át lehet feljutni a bejáratig. Ez is elegáns, jó hírű szálloda volt. Sok lépcsővel. Sőt, márvány lépcsővel. És a lépcső alján egy már alig vizes, de annál sárosabb tócsával. A maradék víz és sár hamarosan II. Adalbert Edington Stuart addig kifogástalannak ható kétsoros gombolású galambszürke öltönyét gazdagította. A tiszta gyapjú szomjasan itta magába a nedvességet.

De Lotte ezt már nem látta.

Lotte dühös volt.

- A fene egye meg. Ez a pasi is jól nézett ki, de hát agyilag totál zokni! Még hogy szülői engedély meg kísérő! Hát hol él ez a fazon? – morgott magában.

És most mit csináljon?

Tök ciki, hogy lassan betölti a tizenhatot, és még mindig szűz. Alex pedig egyértelműen közölte vele, hogy még gyereknek tartja, és esze ágában sincs liliomtiprásért börtönbe kerülni. Pedig ő az egyetlen jó pasi közel s távol.

De mit csináljon, ha nem akar lefeküdni vele?

A nagyapinak meg mégsem mondhatja azt, hogy „Add írásba Alexnek, hogy tekintsen felnőttnek és feküdjön le velem!” Nagyapi garantáltan gutaütést kapna, de előtte még – életében először talán meg is pofozná.

Ez tehát nem járható út. Viszont, ha valaki mással fekszik le, akkor Alex nem lehet liliomtipró, mert a virágos kertbe más rondít bele.

Na, ez a megoldás.

Ja, könnyű azt mondani.

De hol a francban van olyan pasi, aki jól is néz ki, mert ugye a látvány, az nagyon fontos, meg aztán agya is kell, hogy legyen, mert az ember adjon magára, meg az sem baj, ha nem valami szakadt ipse az illető, mert mégsem a parkban kellene hetyegni, pláne nem egy autó hátsó ülésén, haza meg igazán nem viheti, mert akkor jön a nagyapi. Nem egyszerű a sorsa. Nem elég, hogy apátlan-anyátlan árva, hogy nincs tesója, aki falazhatna neki, a nagyapja egyenesen bolondul érte, éppen ezért jobban vigyáz rá, mint négy fegyőr…

Halmozottan hátrányos helyzetű.

Igaz, saját bankszámlája van, amiről baromi sok pénzt költhet, és a nagyapi akkor sem üvölt vele, ha azt hülyeségre veri el. Az is igaz, hogy külön szobája meg fürdőszobája van a házban, meg hogy a házhoz úszómedence is tartozik, meg teniszpálya, és a nagyapi direkt az ő kedvéért még egy tornatermet is berendezett, de például egyáltalán nem engedi a mercit vezetni és a vodkát is titokban kellett megkóstolni, mert nagyapi semmilyen alkoholnak nem engedi a közelébe. És amikor egyszer rágyújtott egy szál cigire, na, akkor kapott egy maflást. Ha nem akar hazudni magának, akkor azt is be kell vallania, hogy a pofont nem igazán a cigiért kapta, hanem azért, mert a nagyapja dolgozószobájában gyújtott rá. És amikor a nagyapja rányitott, a cigit belökte az első fiókba, ami a keze ügyébe esett. Az égő cigit. A fiókban pedig nagyapja útleve, meg még néhány fontos papír volt, ami szinte azonnal tüzet fogott. Előbb kezdett el füstölni a fiók, mint ahogy előállhatott volna egy hazugsággal, hogy mit is keres nagyapja dolgozószobájában, ami az egyetlen tiltott terület a házban.

Akkor kapta élete első és azóta is utolsó pofonját, akkorát, hogy két napig borogatta a fejét, nagyapi meg folyamatosan káromkodott, majd magára zárta az ajtót, és úgy folytatta.

Nem volt egy élmény.

Szóval itt ez a szüzesség.

A csajok már mind azt mesélik, hogy túl vannak rajta. Ami valószínűleg nem igaz, mert ki az a marha, aki a dagadt Ivettel ágyba bújna? Pláne nyáron? Mert télen még jól is jöhet, hogy akkora nagy darab, mert legalább melegít, de nyáron, negyven fok melegben? Ez még viccnek is rossz. Meg aztán ott van Mara. Nincs melle, olyan gebe, hogy szinte szúr a könyöke meg a térde. Nehogy már ez tessen valakinek! Fél éve már Lotte is zsinórban azt hazudta mindenkinek, hogy nem szűz. Tök ciki lett volna mást mondani. Ha megkérdezték, milyen volt, csak húzott kettőt a vállán.

- Nem egy nagy vasziszdasz! De azért jó volt! - Aztán sejtelmesen mosolygott, és rendszerint ezzel odébb is állt nehogy valaki kíváncsi legyen a részletekre.

Valójában a fene ette meg azért, hogy kipróbálhassa végre a szexet. Elolvasott minden kezébe akadó női újságot. Elméletben kiválóan ismerte a csábítás összes trükkjét, tudta, hogy a pasik magas sarkú cipőben szebbnek látják a női lábat, hogy a fehérneműnek mindig szépnek és izgatónak kell lenni, meg általában a szex akkor jön, amikor a nő nem számít rá. Liza néni döbbenten konstatálta, hogy a kötelező porszívózáshoz meg mosogatáshoz is mindig átöltözik. Amikor elmondta, hogy miért, Liza néni úgy elkezdett nevetni, hogy csak úgy rengett a hája. Megsimogatta a fejét, aztán ment a dolgára. De még napokig nevetett, ha találkoztak. Lotte úgy gondolta, hogy felesleges elmagyarázni Liza néninek, hogy egy igazi nőnek mindig szexre készen kell állni, hiszen Liza néni már öreg volt, és valószínűleg a szex sem érdekelte.

Lotte tehát továbbra is méregdrága selyembugyiban mosogatott meg porszívózott. Azt is tudta, hogy a hajának meg a bőrének selymesnek kell lenni, hogy a pezsgőt csak kortyolgatni szabad, de egyetlen újság sem írt arról, hogy mit tegyen, ha a szénsavdús pezsgőtől büfizni kell, vagy szellenteni. És mi van akkor, ha kiszakad a harisnyája? Egy finom úrinő apró táskát hord magával, de abba nem fér bele a pótharisnya, a rúzs, a parfüm, a púder, nem beszélve a fogkeféről meg fogkrémről, ami meg ahhoz kell, hogy felfrissítse magát szex előtt.

Szóval valami mégiscsak hibázik az újságokban.

Aztán a könyvek jöttek. Meg az Internet.

Azt már tudta, hogy sokféle pozíció van, meg azt is, hogy fontos az előjáték, de honnan fogja tudni, hogy mikor mit csináljon? És ha rossz sorrendet választ? Ha mégsem találja ki majd a férfi gondolatait? Vagy a férfi az övét? És mikor zuhanyozzon? Előtte vagy utána? És a fogmosás? Ha előtte vacsoráznak, akkor csókolózás előtt fogat kellene mosni, hogy üde legyen a lehelete, de minden randira vigyen magával fogkefét meg fogkrémet? És ha felmegy valakinek a lakására, akkor kezdje a dolgot egy alapos zuhanyozással meg fogmosással? És addig mit csinál a másik? És ha csak egy fürdőszoba van? Akkor elmegy a fél éjszaka azzal, hogy felváltva zuhanyoznak meg fogat mosnak!?

Szóval itt a betűk már nem tudnak segíteni. A gyakorlat az, ami megoldást jelent. Ahhoz viszont kellene egy pasi. A fene egye meg.

Alex.

Igen, ő lenne a tuti megoldás.

Van már tapasztalata, okos, nagyapi is sokra tartja, és magas, és olyan teste van, hogy az embernek azonnal elkezd remegni a lába, ha ránéz. És a hangja!

Amikor megszólal…

Egyszer Mary azt mondta, hogy Alexnek olyan a hangja, hogy ha meghallja, neki rögtön nedves lesz a bugyija tőle. Ez a szöveg annyira megtetszett Lotténak, hogy az egyik vasárnapi ebédnél, amikor Alex is velük tartott, bedobta. Csak úgy, két falat közben.

Hát az nagy buli volt!

Nagyapja elfelejtett levegőt venni, Alex a nyakkendőjéig elvörösödött, Liza néni meg majdnem elejtette a tálat, amin éppen behozta a sült csirkét. Igaz, ezek után a nagyapja két hétig megvonta a kimenőjét, és nem engedte be egy hónapig az irodába sem, de azért megérte.

Alex majdnem fél órán át csak vele beszélgetett utána. Na, ez így nem igaz, mert csak Alex beszélt, sőt, leginkább üvöltözött. És Lottét egyáltalán nem engedte szóhoz jutni. Viszont kifejtette, hogy milyen gyereknek, csitrinek, szemtelen kamasznak, idiótának és még sok más egyébnek tartja. Hát, az érett, a szeretnivaló meg a „kész nő” nem szerepelt a felsorolt jelzők között.

Szóval nem jutott közelebb a szexhez. De legalább a szókincse gyarapodott.

Az a baj, hogy a suliba csupa dedós pasi jár. Igaz, van egy srác a végzősök között, aki egész jó fej, meg sportos, meg minden, de hát arra meg ragadnak a csajok. És Lotte úgy döntött, nem fog beállni egy olyan sorba, ahol minimum húszan állnak előtte. Lehet, hogy Tom már sokat tud a szexről, de futószalagon csinálja.

Egyszer megkérdezte Nagyapit, hogy neki hány barátnője volt, de ő azt mondta, van, amiben nem a mennyiség, hanem a minőség számít. Ezt vajon mire értette?

Az tuti, hogy ha ilyen iramban halad, a büdös életben nem fogja elveszíteni a szüzességét.

Miért ilyen bonyolult az élet?

Annyi mindent elveszített már: lakáskulcsot, a Nagyapi pipáját, amikor futni kellett, mert lebukott a kert végében, Liza néni receptes könyvét. Az ellenőrzőit például rendszeresen és kifejezetten könnyen elveszítette, főleg egy-egy beírás után.

A szüzességet miért ilyen nehéz elveszíteni?

2. fejezet

Nyár volt, sütött a nap, csiripeltek a madarak, és Lotte észre sem vette, hogy körülötte milyen szép a világ. Csak ment, lesütött szemmel, gondolataiba mélyedve. Egyik buszra felszállt, aztán valahol meg le, aztán valami villamos döcögött vele soha nem látott részén a városnak.

Hoppá, na nézd már! A bal vállánál egy irtó helyes srác állt. Hogy ne unatkozzon, gondolta, megpróbálkozik egy kis ismerkedéssel. Szerencsére hatalmas volt a tömeg, a villamos meg lépten-nyomon kanyargott valamerre, így máris készen állt a zseniális terv. A következő kanyar előtt a szeméhez kapott, - mintha beleesett volna valami.

A kanyar jött, az egyensúlya ment.

Aztán egy erős kéz visszaállította megrongált egyensúlyát. Az erős karhoz egy zsíros malacpofa, hordópocak, és lógó szemek tartoztak.

Kocsányon lógók.

Szeme választottja ugyanis békésen olvasott a bal válla mögött. Lotte mérges lett. Hogy lehet valaki olyan érzéketlen, hogy a környezetében lévő, elesni készülő ifjú hölgyet figyelemre sem méltatja? Az ifjú hölgyön persze saját magát értette. Akár el is eshetett volna! Arról már nem is beszélve, hogy kitette annak, hogy egy ilyen undorító, kéjsóvár ürge tegye rá a mancsát. Tovább folytatta volna még eszmefuttatását, ha nem jön egy újabb kanyar.

Meg a sors keze.

Mert a kanyar után gyalogos jött, vezető fékezett, csengetett, majd káromkodott. Ebben a sorrendben, ami egyébként nem is kifogásolható semmilyen szempontból. Szóval a kanyar és a fékezés újból megtette a magáét. Bár előrelátóan kapaszkodott, a különböző erőhatások ilyen gyors változásai következtében valakinek a lábára taposott. Nem kellett sokáig várnia, hogy megtudja, kiére. A bal válla felől jött a hang. A hang, mely bársonyosan, hátborzongatóan mély volt, olyan férfias, hogy az ember, még ha nőnemű is, érzi, hogy ilyen hanggal csak valami nagyon intellektuálisat lehet mondani. S ez a hang most azt mondta:

- Baszd meg! - Ennyi, csapó! - mondta volna máskor, de most gondolkodott még egy pillanatig, hogy hasonlóan intellektuális stílusban válaszoljon-e rá, netán felvilágosítsa egy-két fizikai törvényszerűségről, de ez utóbbiról hamar lemondott, nem lévén erőssége a fizika. Szóval semmi igazán intellektuális nem jutott az eszébe, megpróbált hát udvarias lenni.

- Bocsánat! Ráléptem a lábadra? Nem állt szándékomban. Nagyon fáj? - kérdezte a legcukibb mosolyával.

- És akkor mi van, ha igen? Tán puszit adsz a bibire? Vagy ha nem fáj eléggé, még egyszer rátaposol?

Beszélgetőpartnere nem volt vevő az udvariasságra. Stílust váltott hát ő is.

- Amikor az udvariasságot osztották, nagyon a sor végén állhattál, és tuti, hogy mindig állt t valaki! Bocsánatot kértem, te kretén! A bibidre meg adjon puszit a kórház fertőző osztálya, aztán túl is éli!

Lotte rettentően dühös volt. A következő megállónál le akart szállni, hogy haza megy.

De ekkor meglátott valamit.

Egy hátizsákot.

Egy nem közönséges hátizsákot.

Ugyanis ez esetben tudni lehetett, hogy mi van benne. Tulajdonképpen már sajnálta az előző szóváltást. Ha az nem történik meg, valahogy csak kibulizta volna, hogy meghívassa magát a repülőtérre. Mert hogy a srác odamegy, az biztos. Ejtőernyős. Látott már ilyet Alexnél. És az lenne a legszebb, ha ugyanoda menne, ahol Alex is szokott ugrani, és akkor Alex látná, hogy van pasija, és akkor már nem tartaná csitrinek, és akkor…. és akkor…

- A fene egye meg! - Ez utóbbi felkiáltás az előbbi, kocsányos szemű úriember ténykedésének szólt, aki megpróbálta elmélyíteni el sem kezdett barátságát Lottéval. Első lépésként "Jaj, kedvesem, el ne essen!" felkiáltással a fenekére tette a kezét.

- Igazán kedves, hogy így félt, de vegye le a koszos kezét a hátsó felemről, amíg el nem töröm! – vicsorgott Lotte.

- Én csak segíteni akartam! Hiszen az előbb is majdnem elesett! - válaszolta a kocsányos szemű, és közben nyugodtan masszírozta a lány izmos fenekét. Lotte elvesztette minden türelmét. Lila lett a feje, mint a cékla és felemelte a hangját.

- Na, most már elég legyen! Vegye le a koszos mancsát a seggemről, vagy letépem a tökeit és a fülére akasztom! Rohadt, vén kéjenc!

Ezt nem kellett volna. Csak olajat öntött a tűzre.

- Kis cafka! Nem szégyelli magát? Itt riszálja a fenekét, aztán ha az ember véletlenül hozzáér, kikel magából. Járjon autóval, ha cukorból van. Szemtelen! - Ki tudja, hogy még meddig folytatták volna ezt a szócsatát az utasok legnagyobb örömére, ha nem szólal meg az előbbi kellemes bariton.

- Na, állítsa le magát, öregúr! A hölgy nem vevő a szatírságára!

A kocsányos szemű haragja most a kellemes bariton felé fordult.

- Mondott valamit, fiatalember?